જયારે બીજા ભાગમાં વેજલપુર, સરખેજ, જાધપુર, મકતમપુરાનો સમાવેશ કરાયો છે. મહત્વનું છે કે નવો પશ્ચિમ વિસ્તાર ૧૫૩ કિમી જેટલો લાંબો છે. જે કારણોસર અમ્યુકોને વહીવટમાં અગવડતા પડી રહી હતી, ત્યારે આ વહીવટી સરળતા માટે આ યોગ્ય નિર્ણય લેવાયો છે. ૭માં ઝોનમાં નવા સંકુલ સાથે નવા ડે.કમિશ્નર અને ઓફિસ સ્ટાફની પણ નિમણૂંક કરાશે. જેથી નાગરિકોને વધુ સારી, ઝડપી અને અસરકારક સેવા પૂરી પડાશે તેવો દાવો સત્તાવાળાઓએ કર્યો હતો.